บลจ.บัวหลวง ออกกองทุนตราสารหนี้ BP44/16อายุ 6 เดือน ชูดบ. 1.50% ขาย 16-22 พ.ย.59
บลจ.บัวหลวง ออกกองทุนตราสารหนี้ BP44/16 อายุ 6 เดือน ประมาณการผลตอบแทน 1.50% ต่อปี ขนาดโครงการ 5,000 ล้านบาท โดยเสนอขายหน่วยลงทุนให้ประชาชนทั่วไปครั้งแรก (IPO) วันที่ 16-22 พ.ย. 2559
16 พ.ย. 2559

บริษัทหลักทรัพย์จัดการกองทุนรวมบัวหลวง จำกัด หรือ บลจ.บัวหลวง ระบุว่า บริษัทเสนอขายกองทุนรวมบัวหลวงธนสารพลัส 44/16 (BP44/16)  เน้นลงทุนในตราสารแห่งหนี้ต่างประเทศ และหรือเงินฝากต่างประเทศ ไม่น้อยกว่า 80% ของ NAV โดยจะลงทุนในตราสารหนี้ภาครัฐ รัฐวิสาหกิจ สถาบันการเงิน และหรือภาคเอกชน ในระดับ Investment grade โดยเสนอขายหน่วยลงทุนให้ประชาชนทั่วไปครั้งแรก (IPO) วันที่ 16-22 พ.ย. 2559
โดยกองทุน BP 44/16 อายุประมาณ 6 เดือน ประมาณการผลตอบแทน 1.50% ต่อปี ขนาดโครงการ 5,000 ล้านบาท
ทั้งนี้ กองทุนดังกล่าว เหมาะสมกับเงินลงทุนของผู้ลงทุนที่ต้องการสร้างผลตอบแทนจากการลงทุนในตราสารแห่งหนี้ต่างประเทศ โดยเลือกลงทุนในตราสารหนี้ของกิจการที่มีความมั่นคง และมีศักยภาพในการให้ผลตอบแทนที่ดี อย่างไรก็ตาม เงินลงทุนที่จะนำมาลงทุนในกองทุนนี้ ควรเป็นเงินส่วนที่สามารถลงทุนได้ตามอายุกองทุน ลงทุนขั้นต่ำ 10,000 บาท ที่ราคาเสนอขาย 10 บาทต่อหน่วยลงทุน